CELEX: 62017CN0021
Language: ro
Date: 2017-01-18 00:00:00
Title: Cauza C-21/17: Cerere de decizie preliminară introdusă de Nejvyšší soud České republiky (Republica Cehă) la 18 ianuarie 2017 – Catlin Europe SE/O. K. Trans Praha spol. s r. o.

10.4.2017   
            
            
               RO
            
            
               Jurnalul Oficial al Uniunii Europene
            
            
               C 112/19
            
         Cerere de decizie preliminară introdusă de Nejvyšší soud České republiky (Republica Cehă) la 18 ianuarie 2017 – Catlin Europe SE/O. K. Trans Praha spol. s r. o.
   (Cauza C-21/17)
   (2017/C 112/28)
   Limba de procedură: ceha
   
      Instanța de trimitere
   
   Nejvyšší soud České republiky
   
      Părțile din procedura principală
   
   
      Recurentă: Catlin Europe SE
   
      Reclamantă în primă instanță: O. K. Trans Praha spol. s r. o.
   
      Întrebarea preliminară
   
   Articolul 20 alineatul (2) din Regulamentul (CE) nr. 1896/2006 (1) al Parlamentului European și al Consiliului din 12 decembrie 2006 de instituire a unei proceduri europene de somație de plată trebuie interpretat în sensul că lipsa notificării către destinatar a posibilității de a refuza primirea actelor notificate sau comunicate, în conformitate cu articolul 8 alineatul (1) din Regulamentul (CE) nr. 1393/2007 (2) al Parlamentului European și al Consiliului din 13 noiembrie 2007 privind notificarea sau comunicarea în statele membre a actelor judiciare și extrajudiciare în materie civilă sau comercială (notificarea sau comunicarea actelor) și abrogarea Regulamentului (CE) nr. 1348/2000 (3) al Consiliului (denumit în continuare „Regulamentul privind notificarea sau comunicarea actelor”), justifică dreptul pârâtului (destinatar) de a solicita reexaminarea somației europene de plată în temeiul articolului 20 alineatul (2) din Regulamentul (CE) nr. 1896/2006 al Parlamentului European și al Consiliului din 12 decembrie 2006 de instituire a unei proceduri europene de somație de plată (denumit în continuare „Regulamentul privind somația europeană de plată”)?
   
      (1)  JO 2006, L 399, p. 1, Ediție specială, 19/vol. 9, p. 108.
   
      (2)  JO 2007, L 324, p. 79.
   
      (3)  JO 2000, L 160, p. 37, Ediție specială, 19/vol. 1, p. 161.